Finanstilsynets argumenter for at lade være med at politianmelde Danske Bank holder ikke, mener eksperter.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

Claus Iversen, f. 1973, er finansredaktør på Finans. Claus har læst Statskundskab og Medievidenskab på Aarhus Universitet og har arbejdet som finansreporter i mange år. Han begyndte sin journalistiske karriere på Altinget.dk i 2001, hvor han som redaktør var med til at udvikle sitets fagspecifikke nyhedsbreve. Udover at have arbejdet fire år på Berlingske Tidendes Business-redaktion har Claus også prøvet kræfter med presse- og kommunikationsarbejde i såvel landbrugets brancheorganisation – det daværende Landbrugsraadet – som i Danske Bank. Han er en ivrig løber – dog ses han ikke så ofte på landevejene, som da han som ungdomsløber hentede op til flere guldmedaljer hjem.

Jette Aagaard, f. 1982, er journalist i Finans’ gravergruppe. Hun er uddannet journalist fra Syddansk Universitet og har arbejdet med erhvervsjournalistik på Børsen og Berlingske som finansreporter og politisk journalist. I 2013 fik Jette den journalistiske Timbuktu-pris på 100.000 kr. for afsløringen af, at danske pensionsselskaber og kommuner investerede millioner af kroner i statsobligationer fra korrupte regimer i Afrika. I sommeren 2014 begyndte hun i Jyllands-Postens erhvervsgravergruppe. Jette har været gymnast på højt plan og turneret med gymnastikhold på flere kontinenter. Efter et par år som efterskolelærer kan hun desuden synge for på de fleste sange i Højskolesangbogen.

Kristoffer Brahm, f. 1973, er journalist på Finans og har beskæftiget sig med erhvervsjournalistik siden 2001. Han har skrevet om privatøkonomi, lavet undersøgende journalistisk og dækker i dag finanssektoren. Har bl.a. afdækket, at myndighederne i årevis opkrævede ejendomsskatter ulovligt, hvilket førte til en tilbagebetaling på 1,2 mia. kr. til borgerne, ligesom han har afsløret, at danskere er blevet afkrævet skat af fiktive aktiegevinster, hvilket fik daværende skatteminister Kristian Jensen (V) til at ændre loven. Kristoffer er en passioneret kunstsamler og trods de senere års mange skuffelser stadig en forholdsvis passioneret tilhænger af fodboldklubben AGF.

Finanstilsynet har ifølge flere eksperter fejlet i håndteringen af Danske Banks hvidvasksag, som er den største tilsynssag i årevis.

Tidligere i år undlod Finanstilsynet at politianmelde Danske Bank for ledelsessvigt i forbindelse med håndteringen af hvidvasksagen. Det skete bl.a., med henvisning til at Finanstilsynet i 10 andre sager har foretaget politianmeldelser af bankledelser, uden at det har ført til straf.

»Politiet har valgt ikke at køre en række af de sager, vi har sendt ind. Andre er tabt. Det skal vi tage til efterretning,« sagde Jesper Berg, direktør i Finanstilsynet, til Finans i maj i år.

Men nu viser det sig, at 8 af de 10 sager blev politianmeldt efter gamle regler, hvor det ikke var muligt at idømme bøder for ledelsessvigt.

Det devaluerer ifølge flere eksperter Jesper Bergs argument for ikke at sende sagen videre til Bagmandspolitiet.

Samtidig er Danske Bank-sagen så speciel og omfattende, at det ikke giver mening at bruge tidligere afviste sager som sammenligningsgrundlag.

»Medmindre der er tale om ensartede sager uden bevismæssig tvivl, burde det være underordnet, hvor mange tidligere sager tilsynet har anmeldt, som anklagemyndigheden har undladt at rejse,« siger advokat og hvidvaskekspert Anne Birgitte Gammeljord.

Hvidvaskekspert Jakob Dedenroth Bernhoft fra Revisorjura er også kritisk.

»Det er ikke verdens stærkeste argument, at andre mindre sager ikke er blevet prøvet. Alle sten skal vendes, og derfor burde Finanstilsynet have politianmeldt, så anklagemyndighedens jurister kunne prøve sagen,« siger han.

Finanstilsynet erkender, at det siden 2011 er blevet nemmere at dømme bankledelsers overtrædelser af reglerne, men valgte altså alligevel ikke at politianmelde Danske Bank.

»Dette er selvsagt indgået i Finanstilsynets overvejelser i forbindelse med afgørelsen,« siger Jesper Berg, Finanstilsynets direktør.

Bagmandspolitiet undersøger nu, om Danske Bank kan retsforfølges for at overtræde hvidvaskloven.

